omarkamali/wikipedia-monthly-next huggingface dataset:
كارطة د كورة

لكارطة د كورة (بالنݣليزية: Penalty card، بلعربية: بطاقة جزاء) فالرياضة د كورة هي دوزان ديال التحكيم كايخدّمو لحكم باش يوقف شي كوايري عند حدو إلا طغا فالتيران وكتّر من لغلاط ولمخالفات اللي يقدّو يضرّو اللعابة لوخرين أولّا يأترو فالنتيجة ديال لماطش. أول حكم خدم بالسيستيم ديال لكارطات هو لحكم كين أستن فكاس لعالم د 1966، وكانت ديك الساعة الصفرة كاتعني للكوايري "وقف إلا قدرتي"، ولحمرة "وقف ودابا"، وكان لحكم كايهزهوم قبل مايهضر معا اللعّاب. لمعنى ديال لكارطات اللي كاين دابا (الصفرة تنبيه ولحمرة طرد) بان أول مرّة فكاس لعالم د 1970 فلميكسيك.
 لكارطات اللي كاينين 
200px|تصغير|يسار|حكمة هازّة كارطة صفرة على لعّابة دارت غلط.
فلكورة كاينين جوج ديال اللوان فلكارطات: الصفر ولحمر. فاش لحكم كايهز الصفرة على شي كوايري، كايكون هاداك غير تنبيه ليه على شي غلط دارو. فاش كايعاود لكوايري يدير لغلط مرّة خرة أولا كايدير غلط آخور، كايهز عليه لحكم كارطة باللون لحمر، واللي كاتعني باللي داك اللعّاب خاصو يخرج من التيران.

 كارطة صفرة 
لكوايري اللي تجمعو عليه بزاف ديال الصفرة كاتوقّفو لجاميعة د كورة لواحد لعدد ديال لميطشان. هاد لعدد كايختالف على حساب لجاميعات ولمنافسات. كايعطي لحكم كارطة صفرة للكوايري اللي دارة وحدة من هادو:
 قلّة لحيا بلهضرة ولفعال
 كايخرق لقواعد د اللعبة بزاف
 كايعطّل لمعاودة د اللعب
 ماكايحتارمش التيساع اللي مطلوب فركنية، توش أولّا ضربة غلط
 دخل أولّا عاود يدخل للتيران بلا ليدن د لحكم
 خرج من التيران بلعاني بلا مايعلم لحكم
 فعال ماشي رياضية (شوف لغلاط ف كورة):
 حيّد التيشورت فاش ماركا ݣول
 مشى كاينقّز على لݣريّاج أولّا قرّب بزاف عند لجمهور.

كاينين مازال جوج ديال لفعال اللي يقدو يجيبو صفرة على لكوايري فلميطشان اللي فيهوم لحكم لمعاون بلڤيديو (لڤار):
 دخل على لبلاصة اللي كايدير فيها لحكم لمراجعة بلڤيديو
 دار ليشارة دلڤار (ليشارة د التلفازة) بزايد.

 كارطة حمرة 
200px|تصغير|يسار|لحكم غادي يهز كارطة حمرة على كوايري.
كايعطي لحكم لكارطة لحمرة للكوايري وكايجري عليه إلا عاود واحد من لغلاط اللي لفوق مرّة خرة أولّا كايشدها نيشان إلا دار واحد من هادو:
 نكر باللي لفرقة ديالو كانت غاتماركي بيت ولكورة تقاست بليد (من غير لحارس فلمينطاقة د پيلانتيات ديالو) وزاد تناݣر معا لحكم
 نكر باللي لفرقة ديالو كانت غاتماركي بيت بغلط (من غير إلا لحكم عطى پيلانتي وكانت محاولة باش تّلعب لكورة) وزاد تناݣر معا لحكم
 اللعب ديالو فيه غلاط خطيرين
 سلوك ضاسر وفيه التّعدو
 كايسب وكايعاير بكلام قبيح بزاف وݣال شي هضرة/دار شي حركة ولّا حوايج خايبين بزاف
 يشد كارطة صفرة تانية فنفس لماطش
 من غشت 2020، وبسباب الجايحة ديال كوڤيد-19، أي واحد كحب بلعاني على لخرين.

كاينة مازال فعلة اللي تقد تجيب حمرة على لكوايري فلميطشان اللي فيهوم لحكم لمعاون بلڤيديو (لڤار):
 الدخول للبيت ديال لعمليات دالتحكيم بلڤار.

إلا خرج شي كوايري بحمرة، ماخصّوش باقي يدور فالتيران، ماكايبقاش فلمينطاقة التقنية ديال لفرقة (بحال اللعابة لبديلين) وماكايتعوّضش وكايبقى النقصان فلفرقة اللي فالتيران. فلأغلبية ديال لمنافسات ولبوطولات، أي واحد خدا كارطة حمرة نيشان كايتمنع من اللعب ديال لميطشان الجايين، ولعدد ديال هاد لميطشان بالضبط كايختالف على حساب لقانون ولقرارات ديال لجاميعة د كورة فديك لبلاد. كايتحبس لماطش وكايتّلغى إلا أي فرقة خداو 5 من لكوايرية ديالها حمرة وبقاو غير سبعة اللي لاعبين.

 مصادر 

تصنيف:الدوزان د كورة
تصنيف:لقواعد د كورة
تصنيف:مقالات فيها مصدر و 3000 بايت
أوريݣون

أوريݣون (بلينݣليزية: Oregon) هي ولاية جات ف الشمال لغربي د لميريكان. تاتحدّها من الشمال واشينطون، من الشرق آيداهو، من لجنوب كاليفورنيا و نيڤادا، و من لغرب لمحيط لمهدّن. هي لولاية التاسعة ف لكبر، و رقم 27 من جيهت لعدد د السكان. لعاصمة ديالها هي سالم، و أكبر مدينة فيها هي پورطلاند.

أوريݣون معروفة بالطبيعة لمخلطة ديالها. فيها ف نفس لوقت لبراكين و لغابات و لبحر و لويدان و الصحرا. ولاّت ولاية رسمية ف لميريكان نهار 14 فبراير 1859 (هي لولاية 33 ف الترتيب).
 مصادر 


تصنيف:ولايات د لميريكان
پنسيلڤينيا

پانسيلڤانيا (بلينݣليزية: Pennsylvania) هي ولاية جات ف الشمال الشرقي د لميريكان. تاتحدّها ديلاوير من لجنوب الشرقي، ميريلاند من لجنوب، ڤيرجينيا لغربية من لجنوب لغربي، أوهايو من لغرب، كندا من الشمال لغربي، نيويورك من الشمال، و نيوجيرسي من الشرق. هي لولاية لخامسة من جيهت لعدد د السكان، و رقم 33 ف لكبر. لعاصمة ديالها هي هاريسبورݣ، و أكبر مدينة فيها هي فيلاديلفيا.

پانسيلڤانيا وحدا من لولايات ال 13 اللي ستاقلو من بريطانيا و أسسو لميريكان. هي لولاية التانية ف لقدم ف لبلاد، و تأسسات نهار 12 دجنبر 1787.
 مصادر 


تصنيف:ولايات د لميريكان
رود آيلند

رود آيلند (بلينݣليزية: Rhode Island) هي ولاية جات ف الشمال الشرقي د لميريكان. تاتحدّها كونيكتيكاط من لغرب، ماساشوسيتس من الشمال و الشرق، و لمحيط لأطلسي من لجنوب. هي أصغر ولاية ف لميريكان، و سابع أصغر وحدا من جيهت لعدد د السكان. لعاصمة ديالها و أكبر مدينة فيها هي پروڤيدونس.

رود آيلند كانت وحدا من لمستعمرات ال 13 اللي ستاقلو من بريطانيا ف وقت التورة لميريكانية. ولاّت هي لولاية رقم 13 ف لبلاد نهار 29 ماي 1790.

 مصادر 


تصنيف:ولايات د لميريكان
داكوطا لجنوبية

داكوطا لجنوبية (بلينݣليزية: South Dakota) هي ولاية جات ف لوسط د لميريكان. تاتحدّها من الشمال داكوطا الشمالية، من الشرق مينيسوطا، من لجنوب الشرقي آيووا، من لجنوب نيبراسكا، من لغرب وايومينݣ، و من الشمال لغربي مونطانا. هي لولاية ال 17 ف لكبر، و رقم 46 من جيهت عدد السكان. لعاصمة ديالها هي پيير، و أكبر مدينة فيها هي سو فولز.

ولاّو داكوطا لجنوبية و جارتها داكوطا الشمالية ولايات ف نفس النهار، اللي هو 2 نونبر 1889، و محسوبين هوما لولايات 39 و 40 د لميريكان.
 مصادر 


تصنيف:ولايات د لميريكان
كارولينا لجنوبية

كارولينا لجنوبية (بلينݣليزية: South Carolina) هي ولاية جات ف لجنوب الشرقي د لميريكان. تاتحدّها من الشمال كارولينا الشمالية، من لجنوب الشرقي لمحيط لأطلسي، و من لجنوب لغربي جورجيا. هي لولاية رقم 40 ف لكبر، و ال 23 من جيهت لعدد د السكان. لعاصمة ديالها هي كولومبيا، و أكبر مدينة فيها هي شارلسطون.

كارولينا لجنوبية كانت وحدا من لمستعمرات ال 13 اللي دارو التورة لميريكانية و ستاقلو من بريطانيا. سينات على الدستور و ولاّت هي لولاية التامنة ف لميريكان نهار 23 ماي 1788.
 مصادر 


تصنيف:ولايات د لميريكان
نبتة

لعشبة ولّا النبتة (ب نّݣليزية Plant) هيّا كائن سيلولي متعدد ؤكاريوطي كينتامي ل مملكة لعشوبيات Plantae. أغلبية د لعشوب عندهوم لقدرة باش ينتجو لكلوروفيل علا طريق لفوطوسانتيز ؤلا تّركيب ب شّعا. كاينين عشوب لي فقدو هاد لقدرة جزئيا ؤلا كليا، ؤ ولاو عشوب پارازيتية، لي كاتاخد طّاقة ديالها علا حساب شي كائن أخور. كاينين تقريبا 390،800 نوع د لعشوب ف لعالام، منهوم 369،000 كيديرو النوّار، ؤ كاينين من لمجموع علاين 3700 نوع مهدد ب لينقيراض.

 مصادر 


تصنيف:بوطانيك
تصنيف:مملكة (بيولوجيا)
ݣارديان (كورة)

لحارس أولّا لݣارديان ؤلا لݣون (بالنݣليزية: Goalkeeper) فماتش ديال لكورة هو كوايري اللي عندو بلاصة موهيمة فالتيران، وهي بلاصة ختيصاصية بزاف. لحارس هو اللي كايعسّ على لݣول ديال فرقتو وماكايخلّيش لفرقة لوخرة تماركي بيت عليها. هادشي كايكون فاش لحارس كايتبع الطريق اللي شادّها لبالون وإما كايشدو أولّا كايدفعو لبلاصة خرة بعيد على لݣول. لحارس عندو لحق يخدّم يديه غير فلمينطاقة د پيلانتيات اللي قبالة لݣول ديالو لي مرسومة بالخط الابيض، الشي اللي كايخلّيه بوحدو (من غير لكوايرية فالتوش) اللي عندو هاد لحق. لحارس هو اللي كاتكون عندو بلاصتو بوحدو فلفرقة، وهادشي كايبان حتى فلكيطمة ديالو اللي لوانها ماكايشبهوش للوان ديال اللعّابة لوخرين.

قانون التير اللوراني كايمنع لحارس باش يشد لكورة اللي جاتو من عند شي صاحبو فلقرقة بيدّيه. لحارس غاليبا كاينفّد ضربة مرمى، وكايݣيّد الدفايعية فاش كاتكون ضربة غلط، كورنير أولّا لماركاج. لحارس عندو دور موهيم فالتݣياد ديال الستراتيجية والطاكتيك اللي واخداهوم لفرقة، حيتاش عندو شوفة مزيانة على التيران وكيفاش غادية فرقتو فلماطش.

لونطريما ديال الحارس:

لحارس كايتريني بوحدو بعيد على لفرقة ديالو وكايدرّبو مدرب خاص بالحراس، المدرب كيركز ليه بزاف فتدارب على سرعة ردة الفعل حيتاش هية اهم حاجة لي خصها تكون عند الحارس( من بعد الطول) بحيت خصو يكون مستاعد لأي كورة علا غفلة، او يقض ايتصضى ليها بزربة قبل ماتماركا .

البوصط ديال لحارس خصو تقنيات لي ماكاينينش فلبوصطات لخرين، داكشي لاش عندو اونطريما صعيبة ، البوصط ديال الݣرديان (حارس المرمى) خصو تقنيات لي ماكاينينش فلبوصطات لخرين ،عكس اللعابة لخرين ، الحارس كيخدم بالجسم ديالو كامل، يعني كيتلاح بالجسم ديالو كامل باش ايجبد كورة او يتصضى ليها او هادشي خطر شوية مما يجعل حارس المرمى اصعب بوصط كاين فالفرقة حيت:( كيتلاح بيديه، برجليه، سدرو، وجهو، الجسم ديالو كامل باش ايعتق كورة قبل ماتدخل لشبكة) او هادشي كيأدي لاصابات خطيرة بعد المرات .

200px|تصغير|ݣارديان كايبعّد كورة جاية لجيهة لݣول ديالو.
بعض القوانين ديال حارس المرمى:

لبلاصة ديال لحارس هي بوحدها اللي لفلماتش

لقواعد كايفرضو باللي خاص واحد من لكوايرية ديال لفرقة ضروري يكون حارس فأي وقت من لماتش، يعني إلى لحارس خرج بدقّة كلاها وماقدرش يكمّل أولّا خدا حمرة، خاص ضروري كوايري آخور يدخل لبلاصتو ويكون حارس. لقواعد كايخلّيو لفراقي باش يبدلو اللعّاب اللي بغاوه يكون حارس فوسط لماطش فاش كايكون واقف، ولاكين قليل فاش كايطرا هادشي. لحارس يمكن ليه يخرج برا لمينطاقة دپيلانتيات ديالو وماكاينش شي قانون فلقواعد اللي غايحبسو، ولاكين الى خرج او الكورة فيديه غايتحسب بيلانتي يعني الحارس لابغا يخرج من المنطقة ديالو خصو يلعب برجليه او ممنوع الحارس ايشد الكورة بيديه خارج المنطقة ديالو ولا غاياخد حمرة. لحرّاس غاليبا كايفضلو يبقاو حدا لݣول ديالهوم. بنسبة لبيلانتي الحارس خصو يبقا فوق خط المرمى قبل ما اللاعب لي فالفرقة لخرا يتيري ، ويلى تلاح قبل مايتيري لاعب لاخر غايصفر الحكم باش ايتعاود البيلانتي 

ط
 شوف حتى 
 مدافع
 لعّاب دلوسط
 مهاجم

 مصادر 


تصنيف:بلايص د اللعب ف كورة
تصنيف:مقالات فيها مصدر و 3000 بايت
ديفونسور

الدفايعي، لمدافع أولّا الديفونسور (بالنݣليزية: Defender) فالرياضة د كورة هو لاعب خرجاني اللي الدور ديالو هو يحامي على لحارس ويوقّف لهجمات ديال لفرقة لوخرة ومايخلّيهومش يماركيو بيت. لمدافع كايقصّر ف اللور ديال التشكيلة. كاينين ربعة ديال لمرارك د الدفايعية: قلب الديفاع، لقشّاش، الضهير والجناح.

 لبلايص ديال الدفايعية 
200px|تصغير|دفايعية جناح (توني صفر) باغا تحيّد لبالون للمهاجمة (توني حمر).
 لبلاصة  سميّات خرين  بالنݣليزية  لخدمة ديالو  التشكيلات قلب الديفاع  مدافع وسطاني  Centre-back  كايحبس لمهاجمين ديال لفرقة لوخرة فاش كايقرّبو.
 كايقطع لكورة اللي جاية من عند لوسايطية للمهاجمين دلفرقة لوخرة  . 4-3-3 4-3-2-1 4-2-2وسطاني د النص قشّاش ليبيرو(كلمة طاليانية) Sweeper 
 قليل فاش كايتخدّم فالتشكيلات الجداد.
 الدفايعي اللخر قبل من لحارس.
 كايغطي على قلب الديفاع وكايمشي لجيهة لمهاجم اللي فاتهوم.
 كايفرّق لكورة على لكوايرية اللي قدّامو.
 كايبدا لكونطر أطاك 3-5-2 3-4-3 ضهير دفايعي لوراني Full-back 
 كايحبس David Pleat explains in a Guardian article how full-backs aid football teams when attacking. وكايقابل لوسايطية ديال لفرقة لوخرة من الجنبباش مايصيفطوش لبالون لخوتهوم لمهاجمين فلمينطاقة د پيلانتيات
 كايعكل لكوايرية اللي مهاجمين. David Pleat explains the team effort in marking an attacking player stationed in the outside-wing position.
 كايعاون فاش كاتكون لفرقة ديالو مهاجمة باش لفرقة لوخرةتزيد تزعم للقدّام وتخلي الديفاع خاوي.
 كاينفّد ضربة غلط مانيشانش. 3-2-5 4-2-4 4-4-2 جناح دفايعي دالطرف Wing-back 
 كايتيري عرضية لخوتو فلفرقة من نص تيران لفرقة لوخرة. 3-5-2 5-2-3 4-3-3

 شوف حتى 
 حارس
 وسايطي
 مهاجم

 مصادر 


تصنيف:بلايص د اللعب ف كورة
تصنيف:مقالات فيها مصدر و 3000 بايت
تينيسي

تينيسي (بلينݣليزية: Tennessee) هي ولاية جات ف الشرق د لميريكان. تاتحدّها كينتاكي من الشمال، ڤيرجينيا من الشمال الشرقي، كارولينا الشمالية من الشرق، جورجيا ،ألاباما، ميسيسيپي من لجنوب، أركانساس من لجنوب لغربي، و ميسوري من الشمال لغربي. هي لولاية ال36 ف لكبر، و رقم 16 من جيهت لعدد د السكان. لعاصمة ديالها و أكبر مدينة فيها هي ناشڤيل.

تينيسي هي لولاية رقم 16 اللي دخلات للميريكان، و كان داكشي نهار 1 يونيو 1796.
 مصادر 


تصنيف:ولايات د لميريكان
يوتا

يوتا (بلينݣليزية: Utah) هي ولاية جات ف لغرب د لميريكان. تاتحدّها كولورادو من الشرق، وايومينݣ من الشمال الشرقي، آيداهو من الشمال، أريزونا من لجنوب، نيڤادا من لغرب، و نيو ميكسيكو من لجنوب الشرقي. هي لولاية ال 13 ف لكبر، و رقم 30 من جيهت لعدد د السكان. لعاصمة ديالها و أكبر مدينة فيها هي سولط ليك سيتي.

يوطا معرفة باللي كتر من النص ديال السكان ديالها متبعين الدين ديال لمورمون. ولاّت ولاية نهار 4 يناير 1896 (لولاية 45 ف الترتيب د الدخول للميريكان).
 مصادر 


تصنيف:ولايات د لميريكان
ميليو

لوسايطي ؤلا لميليو (بالنݣليزية: Midfielder، بلعربية: لاعب وسط) هي بلاصة من لبلايص د اللعب فالرياضة د كورة. لوسايطية غاليبا كايكونو فلوسط ديال التيران وفالتشكيلة كايجيو مابين الدفايعية ولمهاجمين. شي وسايطية كايلبو غير الدور ديال الديفاع فاش كايهرسو لهجمات ديال لفرقة لوخرة، هادو كايتسمّاو "وسايطية دفايعية". لمدرّيب يقدر يخدّم واحد لعدد ديال لوسايطية على حساب التشكيلة ديالو، وداك لݣروپ ديال الدفايعية كايتسمّى "ميليوتيران".

لمدرّيبين كايكلّفو واحد من دوك لوسايطية باش يهرّس لهجمات ديال لفرقة لوخرة، ولخرين كايكلّفهوم باش يصاوبو فرص ديال التسجيل، أولا يكونو عندهوم أدوار ديال الديفاع ولهوجوم فنفس لوقت. لوسايطي هو لكوايري اللي غاليبا كايقطع مسافات كبار فالتيران فلماطش. لوسايطية هوما اللي كايشدو كورة بزاف ديال لوقت فكورة، داكشي علاش كايكونو هوما اللي رقاق مابين ݣرانهوم فلفرقة.

 لبلايص ديال لوسايطية 
هادو هوما لبلايص لمعروفين بزاف اللي كاياخدوهوم لوسايطية:

 لبلاصة  سميّات خرين  بالنݣليزية لخدمة ديالو  التشكيلات وسايطي دفايعي لعّاب د ليرتيكاز
ميليو ديفونسيف
كاصور Defensive midfielder كايبدا يبني لهجمات لفرقتو.
 كايحيّد لكورة لكوايرية ديال لفرقة لوخرة.
 كايعاون فالديفاع معا الدفايعية.
 كايپّاصي كورة للمهاجمين أولا الدفايعية (على حساب لحالة). 4-2-2-1 4-4-2 4-3-3 4-5-1 وسايطي ميليوتيران  Central midfielder 
 كايحاول يماركي فكونطر أطاك كبير إلا شدّ لكورة.
 كايدوز لكورة للمهاجمين بالزربة.
 كايلعب شي مرات الديفاع ومرّات خرين لهوجوم وسايطي مهاجم صانع د اللعاب ميليو ؤفونسيف Attacking midfielder كايتيري لكورة للفوق وكايسيفطها لبعيد عند لمهاجمين.
 كايماركي بيت من برّا لمينطاقة د پيلانتيات
 كايهاجم من الجناب إلا ماكانوش جناوح مهاجمين فالتشكيلة
 كايعاون باش لكورة تفوت الدفايعية ديال لفرقة لوخرة.
 كايصاوب فرص باش يتماركاو لبيوتة.

 شوف حتى 
 حارس
 دفايعي
 مهاجم

 مصادر 


تصنيف:بلايص د اللعب ف كورة
تصنيف:مقالات فيها مصدر و 3000 بايت
ڤيرمونت

ڤيرمونت (بلينݣليزية: Vermont) هي ولاية جات ف الشمال الشرقي د لميريكان. تاتحدّها ماساشوسيتس من لجنوب، نيو هامپشاير من الشرق، نيويورك من لغرب، و كانادا من الشمال. هي لولاية ال 45 ف لكبر، و 49 (تاني أصغر وحدا) من جيهت لعدد د السكان. لعاصمة ديالها هي مونپوليي، و أكبر مدينة فيها هي بورلينݣطون.

أول بلاد أوروپية ستعمرات لبلاصة اللي فيها ڤيرمونت كانت هي فرانسا، و لكن خداتها منها بريطانيا ف 1763 من بعد ما ربحاتها ف لحرب. هي أول ولاية دخلات للميريكان من مورا ما أسسوها لولايات ال 13 اللولا، عليها عندها الرقم 14. دخلات للتيحاد نهار 4 مارس 1791.
 مصادر 


تصنيف:ولايات د لميريكان
ڤيرجينيا

ڤيرجينيا (بلينݣليزية: Virginia) هي ولاية جات ف الشرق د لميريكان. تاتحدّها ديلاوير من الشمال الشرقي، ڤيرجينيا لغربية من الشمال لغربي، كينتاكي من لغرب، تينيسي من لجنوب لغربي، كارولينا الشمالية من لجنوب، و لمحيط لأطلسي ف الشرق. هي لولاية ال 35 ف لكبر، و رقم 12 من جيهت لعدد د السكان. لعاصمة ديالها هي ريشموند، و أكبر مدينة فيها هي ڤيرجينيا بيتش.

ڤيرجينيا هي وحدا من لولايات ال 13 اللي دارو التورة لميريكانية باش يستاقلو من بريطانيا. هي لولاية لعاشرة اللي صادقات على الدستور، و ولاّت رسميا ولاية نهار 25 يونيو 1788.
 مصادر 


تصنيف:ولايات د لميريكان
واشينطون (ولاية)

واشينطون (بلينݣليزية: Washington) هي ولاية جات ف الشمال لغربي د لميريكان. تابحدّها من لغرب لمحيط لهادي، من لجنوب أوريݣون، من الشرق آيداهو، و من الشمال كانادا. هي لولاية ال 18 ف لكبر، و رقم 13 من جيهت لعدد د السكان. لعاصمة ديالها هي أوليمپيا، و أكبر مدينة فيها هي سياتل.

لولاية د واشينطون ماعندها تا علاقة بلمدينة د واشينطون، لعاصمة د ميريكان، اللي جات ف الجيهة لخرا د لبلاد. لولاية هي رقم 42 ف لبلاد، و دخلات مع لتيحاد د ميريكان نهار 11 نونبر 1889.
 لأصل د السمية 
تسمّات لولاية ب سميت جورج واشينطون، اللي كان أول رئيس ديال لميريكان.
 مصادر 


تصنيف:ولايات د لميريكان
لمينطاقة د پيلانتيات (كورة)

110بك|تصغير|لقوس د پيلانتي.
لمينطاقة د پيلانتيات (بلعربية: منطقة الجزاء، بالنݣليزية: Penalty area) هي مينطاقة ديال التيران اللي كايتقصر فيه لميطشان د كورة. هو مستطيل اللي كايشد 16.5 ميترو من الجنب ديال كولّا ݣول و16.5 ميترو قبالتو. النقطة د پيلانتي بعيدة ب 11 ميترو على خط لݣول وجاية نيشان فلوسط ديال لݣول.

لقوس د پيلانتي كاين حدا لمينطاقة، وكايسد عليها بدويرة ديال 9.15 ميترو من النقطة. هو ماشي طرف من لمينطاقة د پيلانتيات وعندو دور غير فلپيلانتي، حيتاش ݣاع لكوايرية ممنوع عليهوم يكون لداخل ديال هاد الدويرة (يعني يكونو بعاد بقّل من 9.15 ميترو على لبالون وقت التير)، من غير اللي غايتيري ولحارس.

فوسط لمينطاقة د پيلانتي كاينة مينطاقة مستطيلة خرة سميتها لمينطاقة د لݣول، وهي جوج خطوط بادين من خط لݣول ومتعامدين عليه وبادين بعاد 5.5 ميترو على الرجلين دلݣول والطول ديالهوم 5.5 ميترو. فهاد لحد واحد لخط آخور متعامد عليهوم ومتوازي معا خط لݣول كايجمعهوم. فهاد لمينطاقة لحارس يقد يقيس لبالون بيديه. ضربات لمرمى وأية ضربة غلط ديال لفرقة لمدافعة كاتدار من تمّا. لكورات لمليوحين اللي كايكونو قراب من خط لݣول كايتدارو هنايا.

 لخدمة ديالها 
تصغير|700بك|مركز|تمتيل مرسوم ديال لمينطاقة د پيلانتيات.
لغلاط اللي لعوقوبة ديالهوم هي ضربة غلط نيشان واللي كاتديرهوم لفرقة لمدافعة ف لمينطاقة د پيلانتيات تاعها كايتعاقبو ب پيلانتي. لپيلانتي كايتنفّد من النقطة د پيلانتيات، واللي بعيدة ب 11 ميترو على خط لݣول.

لمينطاقة د پيلانتيات عندها خدامي خرين، بحال:
 لحرّاس: بالنسبة ليهوم هاد لبلاصة هي فين يقدّو يقيسو لكورة بيدّيهوم.
 ضربات لمرمى وضربات لغلط ديال الديفاع: لكوايرية ديال لفرقة لوخرة خاصهوم يكونو برّا هاد لمينطاقة وبعاد ب 9.14 على لكورة حتى تّيرا لكورة وتبان مزيان كاتحرّك.
 پيلانتي: لحارس وداك اللي غايماركي لپيلانتي هوما بوحدهوم اللي كايكونو وسط لمينطاقة د پيلانتيات، لخرين كايكونو بزّا ديالها (حتى برا لقوس د پيلانتي) حتى تّنفد هاد الضربة.

 فاللعب 
فلأغلبية ديال لوقت د لماطش لحارس هو اللي كايعمّر لمينطاقة د پيلانتيات. لفرقة لمهاجمة كاتحاول توصل لهاد لمينطاقة باش مّاكان، ونيسبة كبيرة ديال لبيوتة تماركاو من هاد لبلاصة. عدد كبير ديال لكوايرية لمدافعين ولمهاجمين كايكونو فلمينطاقة د پيلانتيات وهادشي غاليبا فلكورات التابتين، وبلخصوص فالركنيات. فهاد لحالة كايتشاف الشتيف والجباد بين اللعّابة واخا هادشي ماشي قانوني.

 لمينطاقة د لݣول 
هي مستاطيل اللي فيه جوج خطوط بادين من خط لݣول ومتعامدين عليه وبادين بعاد 5.5 ميترو على الرجلين دلݣول والطول ديالهوم 5.5 ميترو. فهاد لحد واحد لخط آخور متعامد عليهوم ومتوازي معا خط لݣول كايجمعهوم. فهاد لمينطاقة لحارس يقد يقيس لبالون بيديه.

 شوف حتى 
 تيران د كورة
 ركنية
 توش

 مصادر 

تصنيف:لقواعد د كورة
تصنيف:مقالات فيها مصدر و 3000 بايت
ويسكونسين

ويسكونسين (بلينݣليزية: Wisconsin) هي ولاية جات ف لوسط الشمالي د لميريكان. تاتحدّها مينيسوطا من لغرب، آيووا من لجنوب لغربي، إيلينوي من لجنوب، و ميشيݣان من الشمال الشرقي. هي لولاية ال 23 ف لكبر، و رقم 20 من جيهت لعدد د السكان. لعاصمة ديالها هي ماديسون، و أكبر مدينة فيها هي ميلووكي.

ويسكونسين معروفة ف لميريكان بلمنتوجات ديال لحليب، كتيرشي لفروماج ديالها. دخلات للتيحاد نهار 29 ماي 1848، و ولاّت هي لولاية ال 30 ف لبلاد.
 مصادر 


تصنيف:ولايات د لميريكان
وايومينݣ

وايومينݣ (بلينݣليزية: Wyoming) هي ولاية جات ف لوسط د لميريكان. تاتحدّها مونطانا من الشمال و الشمال لغربي، داكوطا لجنوبية و نيبراسكا من الشرق، آيداهو من لغرب، يوتا من لجنوب لغربي، و كولورادو من لجنوب. هي عاشر أكبر ولاية، ولكن أقل وحدا من جيهت عدد السكان (رقم 50 - ساكنين فيها غي نص مليون د الناس). لعاصمة ديالها و أكبر مدينة فيها هي شييّن. لأغلبية ديال لولاية فيها الجبال و لهضاب.

لبلاصة اللي فيها وايومينݣ كانت مستعمرة ديال صبانيا، تال 1821 فين ستاقلات و ولاّت طرف د لمكسيك. ف 1848 خداتها لميريكان من مور ما ربحاتها ف حرب، و نهار 10 يونيو 1890، ولاّت ولاية مستاقلة ف لميريكان (لولاية 44 د لبلاد).
 مصادر 


تصنيف:ولايات د لميريكان
19

تسعطاش ؤلا نمرة تسعطاش ؤلا لعاداد تسعطاش (رّمز ف نّماري لغبارية 19) هوّا نمرة ؤ عاداد جا مورا 18 ؤ قبل 20.

 مصادر 


تصنيف:نماري
تصنيف:أعداد لولية
تصنيف:أعداد صحيحة
20

عشرين ؤلا نمرة عشرين ؤلا لعاداد عشرين (رّمز ف نّماري لغبارية 20) هوّا نمرة ؤ عاداد جا مورا 19 ؤ قبل 21.

 مصادر 


تصنيف:نماري
تصنيف:أعداد صحيحة
21

واحد ؤ عشرين (رّمز ف نّماري لغبارية 21) هوّا نمرة ؤ عاداد جا مورا 20 ؤ قبل 22.

 مصادر 

تصنيف:نماري
تصنيف:أعداد صحيحة
29

تسعود ؤ عشرين (رّمز ف نّماري لغبارية 29) هوّا نمرة ؤ عاداد جا مورا 28 ؤ قبل 30.

 مصادر 

تصنيف:نماري
تصنيف:أعداد لولية
تصنيف:أعداد صحيحة
30

تلاتين (رّمز ف نّماري لغبارية 30) نمرة ؤ عاداد جا مورا 29 ؤ قبل 31.

 مصادر 


تصنيف:نماري
تصنيف:أعداد صحيحة
كوايري بديل (كورة)

لكوايري لبديل أولّا الشونجمو (بالنݣليزية: Substitute) هو كوايري اللي كايعوّض واحد آخور فالتيران فماطش ديال لكورة. كاينين بزاف ديال السباب علاياش لمدرّيب يقدر يدير الشونجمو. لكوايري لبديل خدمتو هي يعاون فالجهد دلفرقة ويبدل الطريقة ديالها فاللعب فلماطش. لقانون 3 من لقواعد د اللعبة كايتعامل معا الشونجمو.

 السباب 
190px|تصغير|يسار|كوايري بديل كايتسنى يدخل ولحكم لمعاون هاز طابلو فيه النمرة ديال شكون اللي داخل وخارج.
 تبديل د الطاكتيك 
التبديل د الطاكتيك هو تبديل اللي كايدخّل فيه لمدريب كوايري بديل وكايخرج كوايري من التيران حيتاش:
 بانت ليه لفرقة عيانة وخاص يخدّمها واحد الشوية؛
 بغا يبدّل الطاكتيك من لهوجوم للديفاع أولّا لعكس؛
 لكوايري لبديل كايعرف لشي تويشيات/عندو شي خطة ماكايناش عند خوه اللي فالتيران؛
 إلا كانت لفرقة ديالتو رابحة، كايدير شونجمو باش يضيّع لوقت.

 تبديل د الزيّار 
التبديل د الزيّار هو تبديل اللي كايدخّل فيه لمدريب بزّز منو كوايري بديل وكايخرج كوايري من التيران حيتاش:
 شي كوايري كلّا دقة (طيحة، دفيع، ضريب) وخاصو يتبدّل؛
 شي كوايري مابقاش قادر (فحالة خاصة سخف) يكمّل لماطش.

 الطريقة 
تصغير|180بك|اللوحة اللي كايكتب فيها لحكم لمعاون شكون داخل وشكون خارج من التيران.
كاتّعطى للحكم ليستة فيها سمية ديال لكوايرية لبديلين قبل مايبدا لماطش، وأي كوايري ماكاينش فلاليست ماعندوش يدخل (أي واحد دخل كاتعاقب عليه لفرقة بضربة غلط نيشان كاتّعطى للفرقة لوخرة). باش يدّار شونجمو خاص يمشي داكشي مزيان:
 لحكم كايعرف أي تبديل قبل مايتدار؛
 لكوايري اللي غايخرج كاياخد ليدن من عند لحكم (من غير إلا كان نيت خارج)؛
 من غير إلا كان هادشي مسموح بيه فلماطش، اللي خرج ماكايعاودش يدخل؛
 إلا مابغاش شي كوايري يخرج، كايكمل اللعب.

كايدخل لكوايري شونجمو غير إلا ماكانتش لكورة ملعوبة ومن لخط د نص التيران، غير إلا عطاه لحكم ليشارة ومن مورا ماكايخرج لكوايري اللي غايتبادل معاه. إلا مادارش لكوايري لبديل هادشي كايشد كارطة صفرة.

 تيفاق على لعدد ديال الشونجمو 
فلقواعد ديال اللعبة، "3 دلكوايرية شونجمو بلكتيرة هوما اللي عند لمدرّيب لحق يخدّمهوم فميطشان منضماهوم لفيفا ولجاميعات د كورة". زيادة على هادشي،
 فلمونتخبات اللولين، أكتر عدد ديال لكوايرية شونجمو هوما 6 فلماطش.
 ف ݣاع لميطشان لوخرين، يقدر يتخدم عدد كبير ديال لكوايرية لبديلين إلا:
 لفراقي لمعنيين تّافقو على شحال ديال الشونجمويات غايخدّمو؛
 لحكم عندو لخبار على هادشي قبل لماطش.
 إلا لحكم مافخباروش، أولّا لفراقي ماتّافقوش، ماكايفوتش لعدد ديال لكوايرية لبديلين فلماطش 6.

 مصادر 

تصنيف:بلايص د اللعب ف كورة
تصنيف:مقالات فيها مصدر و 3000 بايت
بدية بالصفارة (كورة)

لبدية بالصفارة هي طريقة ديال لبدية و فبعض لحالات، لمعاودة داللعب فماطش فالرياضة د كورة. لقانون 8 اللي كاين فلقواعد د اللعبة كايتحكّم فلبدية بالصفارة.

 لمن كاتعطى 
تصغير|يسار|252px|كوايرية من نفس لفرقة كايوجّدو للبدية بالصفارة.
كايبدا كولا شوط فلماطش بالصفارة ديال لحكم، وفكولا بدية ديال لميطات الزايدين إلا كانو. لفرقة اللي جات فيها لقرعة بالريالة كاتختار إما:
 يبداو لماطش (لفرقة لوخرة كاتختار نص التيران ديالها فالشوط اللول)؛ أولّا
 يختارو نص التيران اللي عاجبهوم (لفرقة لوخرة هوما اللي كايبداو لماطش).

لفرقة اللي ماجاتش فيها لقرعة بالريالة هوما اللي كايبداو اللعب فالشوط التاني. إلا داز لماطش للميطات الزايدين، كاتدار قرعة خرة فلبدية.

كاتخدّم لبدية بالصفارة حتى من مورا فاش كايتماركا بيت. لفرقة اللي تماركا عليها داك لبيت هي اللي كاتعاود اللعب.

 الطريقة 
لبالون خاص يكون واقف فالنوقطة د وسط التيران. ݣاع لكوايرية من غير داك اللي غايتيريه خاص يكونو واقفين فنص التيران ديالهوم، وݣاع لكوايرية ديال لفرقة لوخرة خاص يوقفو بعاد ب 9.15 ميترو على لكورة (لمسافة ف التيران محددّاها الدويرة د نص التيران)، هادشي كامل حتى تولّي لكورة ملعوبة.

غير يصفر لحكم، لكوايري يقدر يشير لكورة فين ما بغا. كاتكون لكورة ملعوبة فاش كاتكون تّيرات وكاتبان كاتحرّك. لكوايري اللي تيرا لكورة ماعندوش لحق يقيس لكورة حتى يقيسها شي كوايري آخور.

يقدر لكوايري يماركي بيت على لفرقة لخرة من لبدية بالصفارة. مايمكنش يطرى بيت على نفس لفرقة، إلا شي كوايري ماركا على راسو من لبدية بالصفارة، كاتعطى ركنية للفرقة لوخرة.

 لغلاط 
كاتعاود لبدية بالصفارة إلا تدارت بكورة كاتحرّك أولّا من بلاصة ماشي هي هاديك. كاتعاود هاد لبدية إلا كوايري آخور من غير داك اللي غايتيري كاين فنص تيران لفرقة لوخرة، أولّا كوايري من لفرقة لوخرة ماحتارمش لبعد على النوقطة د وسط التيران. أي كوايري كايعطّل اللعب كاتعطاه صفرة.

إلا لكوايري اللي تيرا لكورة قاسها مرّة خرة قبل مايقيسها شي كوايري آخور، كاتعطى للفرقة لوخرة ضربة غلط مانيشانش من لبلاصة اللي طرا منها لغلط، من غير إلا لمرة التانية كانت قيسة بليد، ديك الساعات لغلط كايتعطى عليه ضربة غلط نيشان للفرقة لوخرة.

 مصادر 

تصنيف:طرق لمعاودة د اللعب ف كورة
تصنيف:لقواعد د كورة
تصنيف:مقالات فيها مصدر و 3000 بايت
حيزب التقدم ؤ الشتيراكية

حيزب تّقدم ؤ شّتيراكية (ب لعربية حزب التقدم والاشتراكية، ب لأمازيغية ، ب لفرانساوية ، ؤلا ب ختيصار PPS) هوّا حيزب سياسي شتيراكي مغريبي، متموقع ف ليسر علا لخاريطة سّياسية. لأمين لعام لحالي ديالو هوّا نبيل بنعبدالله.

 تاريخ 
لحيزب أسسو علي يعتة ف 1974 كا وريت ديال جوج حزاب هوما لحيزب شّيوعي لمغريبي، ؤ حيزب تّحرير ؤ شّتيراكية.

 نتايج ف نتيخابات 

 تشريعية 
نتيخاباتأصوات%بلايص+/–لقايدلوضعية197790,840 (#7)1,80 1علي يعتالمعارضة1984102,314 (#7)2,30 1علي يعتالمعارضة 1993245,064 (#9)3,94 8علي يعتالمعارضة 1997274,862 (#8)4,31 1سماعيل لعلويحوكومة ليوسفي 1، 22002275,024 (#10)4,55 2سماعيل لعلويحوكومة جطو 1، 22007248,103 (#7)5,38 6سماعيل لعلويحوكومة لفاسي2011336 269 (#8)4,55 1محمد نبيل بنعبد اللهحوكومة بنكيران 1، 2 2016226 279 (#8)4,82 6محمد نبيل بنعبد اللهحوكومة لعتماني 1، 22021378,603 (#7)5,11 10محمد نبيل بنعبد اللهلمعارضة

 مصادر 

تصنيف:حيزب سياسي مغريبي
تصنيف:زريعة د لمغريب
محمد ساجد

محمد ساجد (مزيود ف 9 نونبر 1948، ف سطات) هو بيزنيسمان و سياسي مغريبي. هو عضو ف لحيزب د تيحاد دوستوري من 1991 ؤ كان لامين لعام ديالو بين 2015 ؤ 2022.

كان رجل أعمال وسياسي لمغريبي. كان رئيس لمجلس الجماعة الحضرية ديال الدار البيضاء ونائب عن دائرة تارودانت-شمالية لحساب تيحاد دوستوري.. خوه، المصطفى ساجد، كان رئيس الجمعية المغربية لصناعات النسيج والألبسة (Amith)..
 لحياة 

كان مالك الأراضي، كان كيرأس بزاف ديال الشركات الصناعية اللي من بينها الأكثر شهرة اللي هي "Mazafil". كان حتى هو دار خطوة فالقطاع العقاري من خلال تأسيس وحدة الشركة ديال الترقية العقارية ف 2007 باسم "Mazagan Océan SARL".

وصل للسياسة ف 1993، ملي وزير الداخلية دريس لبصري قرّر يحل البرلمان قدّام العالم الاقتصادي .

كان نائب تارودانت قد نجح في إقناع الدولة ببناء  ديال الطرق عبر منطقة جبلية ومعزولة بفضل العلاقات اللي كانت عندو مع مغاربة العالم اللي ساهمو بأكثر من الثلث في تمويل هذه الطرق.

 عمدة كازا 
ولّا محمد ساجد برلاماني على تارودانت الشمالية ف 1993 حتال 2012. كان عمدة ديال الدار البيضا بين 2003 ؤ 2015.

تنتاخب أمين عام ديال لتيحاد الدستوري ف 25 أبريل 2015.

ف 2017 عينو لماليك محمد السادس وزير د السياحة والطرونسپور لجوي والصناعة التقليدية ولقتيصاد لجتيماعي، وبقا فهاد لپوسط حتال 2019..

محمد ساجد تقلّد قيادة الدار البيضا في إطار وحدة المدينة، كان ضروري يكون شي شخص باش يقود خطط وزارة الداخلية. بهذا العزم السياسي، هاد الصديق ديال الوزير الأول السابق دريس جطو تم انتخابه. ساندوه 86 مستشار من أصل 131 اللي كتشملهم بلدية الدار البيضا.
في ، تم انتخابه في الانتخابات الجماعية في جماعة عين الشق ف الدار البيضا.

Le , تم إعادة انتخابه على رأس مجلس مدينة الدار البيضاء (منصب الذي كان يشغله منذ 2003) ب83 صوت من أصل 115 مصوت لفترة ولاية ديال 6 سنين بفضل التحالف مع حزب الأصالة و المعاصرة (PAM)، حزب ليستقلال (PI)، وحركة الشعبية (MP) من بعد ما دار ظهره للحلفاء القدام دياله ديال حزب العدالة والتنمية (PJD). استقال في نفس النهار. السبب الرئيسي ربما يرجع إلى ميثاق السلوك اللي فرضه حزب الأصالة و المعاصرة (PAM) لفؤاد علي الهمة. عاد ساجد عن قراره وعاود أرجع للبلديةCoup de théâtre, le maire de Casablanca Mohamed Sajid démissionne à peine… réélu.

 القضايا 
ف 2011 تفتحات تحقيقات ضد ساجد عمدة المدينة وضد المدير ديال Lydec بسباب تبدير المال العام والفساد(Al Khabar, 03-04/09/2011)..

ف مارس 2014, علمو الناس أنه كان كيكرّي الشقق ديال شركة اللي هو مساهم فيها، لشركات عمومية. خالف لقوانين اللي كتنص على أن المصالح الشخصية ممنوعة. العمدة ما دار حتى تعليقhttp://www.medias24.com/POLITIQUE/9899-Le-maire-de-Casablanca-mis-en-cause-dans-des-locations-de-bureaux-a-des-societes-publiques.html..

 مصادر 

تصنيف:سياسي مغريبي
تصنيف:زيادة 1948
تصنيف:ناس حيين
تصنيف:ناس تزادو ف سطات
تصنيف:مغاربا ف لبيزنيس
محمد نبيل بنعبد الله

محمد نبيل بنعبد الله (3 يونيو 1959، الرباط - ) هو مطرجيم وديپلوماسي وسياسي مغريبي. هو دابا عضو فلحيزب د التقدوم ولشتيراكية من 1994 ؤ لأمين لعام د لحيزب من 2010.

 السياسة 
ولّا رايس ديال الشبيبة لشتيراكية من 1994 حتال 1998، من موراها ف 1995 تنتاخب ف لبيرو السياسي ديال لحيزب د التقدم ولشتيراكية. ولّا مستاشار ديال لمجليس د لمقاطعة د أݣدال الرياض ف الرباط من 2003 حتال 2009. تنتاخب أمين عام ديال لحيزب ف 2010.

كان وزير ديال لتيصال وناطق رسمي ديال لحوكومة تاع دريس جطو مابين 2002 و 2007.

ولّا محمد بنعبدالله سفير ديال لمغريب فبلاد الطاليان ف 2009، وايني مادوزش فيها كتر من 3 شهور، حيتاش جرا عليه لوزير د لخاريجية فديك لوقت بسباب مدابزة وقعات مابين مراتو ومراة لوزير.

ولّا نبيل بن عبدالله وزير د السكنى والسياسة د لمدينة ف 2012 فلحوكومة د عبد الإله بن كيران و وزير ديال لمصاوبة د التراب د لبلاد و السكنى وسياسة لمدينة فلحوكومة ديال سعد الدين العتماني ف 2017. تّرا عليه من لپوسط فنفس لعام بسباب لفضيحة ديال لپروجي د "لحسيمة منارة لمتوسط".

 مصادر 

تصنيف:سياسي مغريبي
تصنيف:زيادة 1959
تصنيف:وزير مغريبي
تصنيف:ناس حيين
تصنيف:ديپلوماسيين مغاربا
تصنيف:صحافي مغريبي
تصنيف:ناس قراو ف ليسي ديكارط
تصنيف:مقالات فيها مصدر و 3000 بايت
تصنيف:ناس تزادو ف الرباط
تصنيف:طرجمان مغريبي
تصنيف:ناس د الرباط
التجمع لوطني د لأحرار

تّجمع لوطني د لأحرار (ب لعربية التجمع الوطني للأحرار، ب لأمازيغية ، ب لفرانساوية ، ب ختيصار RNI) هوّا حيزب سياسي مغريبي ليبيرالي موحافيض.

 تاريخ 
لحيزب أسسو أحمد عصمان لي كان لوزير لول ؤ لوس لماليك لحسن تاني ف 1978. لحيزب كان ف لأصل كيجمع سياسيين مستاقلين لي كيساندو لقصر ؤ كان مخدّم من طاراف لمخزن باش يضرب لأحزاب لي كينتاقدو لماليك ؤ لمخزن. من بعد ولّا حيزب عادي بحالو بحال لحزاب لوخرين، ؤ ولّا تّيحاد دّوستوري هوّا لي كيلعب داك دّور واحد لمدة.

 أهم لأعضاء لي كانو ف لحيزب 
 أحمد عصمان: مؤسس، كبير لووزارا، ؤ لوس لماليك لحسن تّاني.
 صلاح الدين مزوار: وزير د صّيناعة ؤ تّيجارة من 2004 تال 2007، وزير د لقتيصاد ؤ لفينونس من 2007 تال 2012، ؤ وزير د لخاريجية ؤ تّعاون من 2013 تال 2017. لأمين لعام د لحيزب من 2010 تال 2017.
 منصف بلخياط
 أمينة بنخضرة
 ياسير زناݣي
 عزيز أخنوش

 مصادر 



تصنيف:حيزب سياسي مغريبي
تصنيف:مقالات فيها مصدر و علاين 3000 بايت
تيحاد شتيراكي د لقوات شعبية

تّيحاد شّتيراكي د لقوات شّعبية (ب لعربية الاتحاد الاشتراكي للقوات الشعبية، ب لأمازيغية ، ب لفرانساوية ، ب ختيصار USFP) هوّا حيزب شتيراكي ديموقراطي ف لمغريب.

 تاريخ 
لحيزب تشكّل من نقيسام ف حيزب تّيحاد لوطني د لقوات شّعبية ف 1975.

 نتايج ف نتيخابات 
 تشريعية 
نتيخاباتأصوات%بلايص+/–لقايدلوضعية1977116,470 (#4)2,31 1عبد الرحيم بوعبيدلمعارضة 1984550,291 (#5)12,39 35عبد الرحيم بوعبيدلمعارضة 1993820,641 (#2)13,19 17عبد الرحمان ليوسفيلمعارضة 1997884,061 (#1)13,87 5عبد الرحمان ليوسفيحوكومة ليوسفي 1، 22002718,725 (#1)11,88 7عبد الرحمان ليوسفيحوكومة جطو 1، 22007408,945 (#5)8,88 12محمد ليازغيحوكومة لفاسي2011408,108 (#5)9,87 1عبد الواحد الراضيلمعارضة 2016367,622 (#6)6,35 19دريس لشݣرحوكومة لعتماني 1، 22021598,293 (#4)7,88 14دريس لشݣرلمعارضة

 مصادر 

تصنيف:حيزب سياسي مغريبي
تصنيف:مقالات فيها مصدر و 3000 بايت
تيحاد دوستوري

تّيحاد دّوستوري (ب لعربية الاتحاد الدستوري، ب لأمازيغية ، ب لفرانساوية ، ب ختيصار UC) هوّا حيزب ليبيرالي موحافيض ف لمغريب، عندو توجه ماليكاني.

 تاريخ 
لحيزب تأسس ف 1983 من طاراف لوزير لول ف داك لوقت لمعطي بوعبيد، ب مباركة ديال لماليك لحسن تّاني.

 نتايج ف نتيخابات 

 تشريعية 
نتيخاباتأصوات%بلايص+/–لقايدلوضعية19841,101,502 (#1)24,79 83لمعطي بوعبيدحوكومة لعمراني 4
حوكومة لعيراقي1993799,149 (#1)12,84 28لمعطي بوعبيد 1997647,746 (#5)10,17 4لمعارضة2002310,939 (#7)5,14 34محمد أبيضلمعارضة2007335,116 (#6)7,27 11محمد أبيضلمعارضة2011275,137 (#7)5,82 4محمد أبيضلمعارضة2016268,813 (#7)4,64 4محمد ساجدحوكومة لعتماني 1، 22021418,679 (#7)5,52  1محمد ساجددعم لحوكومة بلا مشاركة

 مصادر 

تصنيف:حيزب سياسي مغريبي
تصنيف:مقالات فيها مصدر و 3000 بايت
لحركة ديمقراطية ؤ جتماعية (لمغريب)

لحركة دّيمقراطية ؤ جّتماعية (ب لعربية الحركة الديمقراطية والاجتماعية، ب لفرانساوية ، ب ختيصار MDS) هوّا حيزب يميني مالكاني مغريبي.

 تاريخ 
لحيزب تأسس ف 1996 من طاراف محمود عرشان.

 نتايج ف نتيخابات 

 تشريعية 
نتيخاباتأصوات%بلايص+/–لقايدلوضعية1997603,156 (#6)9,47 32محمود عرشانلمعارضة2002163,546 (#13)2,70 25محمود عرشانلمعارضة2007168,960 (#9)3,67 2محمود عرشانلمعارضة 201181,324 (#13)1,71 7عبد الصمد عرشاندعم لحوكومة بلا مشاركة201674,472 (#9)1,29 1عبد الصمد عرشاندعم لحوكومة بلا مشاركة2021126,399 (#9)1,67 2عبد الصمد عرشاندعم لحوكومة بلا مشاركة

 مصادر 

تصنيف:حيزب سياسي مغريبي
تصنيف:زريعة د لمغريب
تصنيف:مقالات فيها مصدر و 3000 بايت
فيدرالية د ليسر ديمقراطي

فيدرالية د ليسر دّيمقراطي (ب لعربية فيدرالية اليسار الديمقراطي، ب لأمازيغية ، ب لفرانساوية ، ب ختيصار FGD) هو حيزب سياسي مغريبي.

 تاريخ 
تشكل التحالف بين تلاتة د لحزاب ليسارية — لي هوما لحيزب شّتيراكي لموحد، حيزب طّليعة دّيمقراطي شّتيراكي، ؤ حيزب لمؤتمر لوطني تّيحادي قبل من نتيخابات تشريعية د 2007 لي شارك فيها ب ليستات موحدة ف 75٪ من دواير نتيخابية، ؤ ربح فيها ستة د لبلايص ف مجليس نواب فين قدر يشكل مجموعة برلمانية.

ف يناير 2014، لأحزاب ب تلاتة قررو يبدلو سميت تّحالف، لي ولا سميتو "فيديرالية ليسار دّيموقراطي".

ف يونيو 2015، دخلات حركة وضوح طموح شجاعة، لي أسسها عمر بلافريج، معا لفيديرالية ؤ شاركو مجموعين ف نتيخابات لجماعية ؤ لجيهاوية د شتنبر 2015.

ف 30 يونيو 2021، لحيزب شّتيراكي لموحد نساحب من تّحالف باش يشارك بوحدو ف نتيخابات تشريعية. مور هادشي، طلق محمد الساسي تيار جديد وسط من لحيزب رافض لقرار ب سميت "ليسر لوحدوي" ؤتبعوه ناس بحال محمد مجاهد، مصطفى شناوي، كريم تازي ؤ نجيب أقصبي. هاد تيار نفاصل موراها من لحيزب ؤ دخل ف تحالف فيديرالية ليسار.

ف دجنبر 2022، ندامج حيزب طّليعة دّيمقراطي شّتيراكي، حيزب لمؤتمر لوطني تّيحادي ؤ تيار "ليسر لوحدوي" ف حيزب واحد، لي بقا محافض على سميت "فيديرالية ليسار دّيموقراطي".

 نتايج ف نتيخابات 

 تشريعية 
نتيخاباتأصوات%بلايص+/–لقايدلوضعية2007148,011 (#11)3,2 2لمعارضة2011قاطع نتيخاباتلمعارضة2016139,793 (#10)2,41 2نبيلة منيبلمعارضة202183,130 (#11)1,10 1علي بوطوالة  عبدسلام لعزيزلمعارضة

 نوطات 

 مصادر 

تصنيف:حيزب سياسي مغريبي
تصنيف:زريعة د لمغريب
تصنيف:مقالات فيها مصدر و 3000 بايت
مجلس لمستشارين (لمغريب)

مجلس لمستشارين (ب لعربية مجلس المستشارين، ب لأمازيغية  أسقّيم ن ئنسفاون، ب لفرانساوية ) ف لمغريب هوّا شّومبرة لعلوية ديال لبرلمان لمغريبي. شّومبرة سّفلية هيّا مجلس نّواب. لأعضاء ديالو كيتّنتاخبو كولا 6 سنين، ؤ كيكونو ف لمجموع 120 عضو من لحزاب ؤ نّقابات.

 رؤسا د لمجلس 
 سمية  توارخ  لحيزب1100px  مفضل شرقاوي 1963  1965 جبهة ديفاع على لمؤسسات دستورية حالة د ستيتناء من 1965 حتال 1970 ؤ موراها  تحيد مجليس لمستشارين ف 1970.2100px محمد جلال سعيد 1997  2000 تيحاد دوستوري3100px مصطفا عكاشة 2000  13 نونبر 2008تجمع لوطني د لأحرار4 100px لمعطي بنقدور 13 يناير 2009  20095 100px محمد شيخ بيد الله 13 أكتوبر 2009  2015 حزب لأصالة ولمعاصرة6 100px عبدلحكيم بنشماش   13 أكتوبر 2015   15 يوليوز 20217 100px النعم ميارة   9 أكتوبر 2021  12 أكتوبر 2024حزب ليستقلال8 100px محمد ولد رشيد   12 أكتوبر 2024 

 مصادر 

تصنيف:السياسة د لمغريب
تصنيف:مؤسسة ف لمغريب
تصنيف:أرتيكلات فيهوم لوغات لأمازيغية-تيكست د لوغة
تصنيف:حوكومة د لمغريب
تصنيف:زريعة د لمغريب
تصنيف:مقالات فيها مصدر و 3000 بايت
لحيزب شتيراكي لموحد

لحيزب شّتيراكي لموحد (ب لعربية الحزب الاشتراكي الموحد، ب لأمازيغية ، ب لفرانساوية ، ب ختيصار PSU) هوّا حيزب سياسي مغريبي عندو توجه يساري شتيراكي ؤ علماني. هاد لحيزب من بين لي كيدافعو علا لملكية لبرلمانية.

 تاريخ 
لأصل ديال لحيزب شّتيراكي لموحد، بحال بزاف د لحزاب ف لمغريب، كيرجع ل لحركة لوطنية ديال لمقاومة ضد لحتيلال لفرانساوي ؤ صّبليوني. واحد من جدودو لمباشرين هوّا لمونضامة د لحركة دّيموقراطية شّعبية لي كان أسسو محمد بن سعيد آيت إيدر.

 مصادر 


تصنيف:حيزب سياسي مغريبي
لكونفيديرالية د كورة ف أوقيانوسيا

لكونفيديرالية د كورة ف أوقيانوسيا (بالنݣليزية: Oceania Football Confederation) أولّا OFC هي وحدة من بين ستة ديال لمنضامات اللي داخلين تحت الرياسة د لفيفا فأوقيانوسيا. هاد لكونفيديرالية داخل فيها 13 دولة (11 بعضوية كاملة و2 بعضوية ماكاملاش) واللي كولهوم فأوقيانوسيا. تأسسات هاد لكونفيديرالية نهار 15 نونبر 1966 ف ؤسطراليا، من مورا مافشلات هي ونيوزيلاندا باش يتزادو معا لكونفيديرالية د كورة ف آسيا. لبلدان اللي أسسوا هاد لكونفيديرالية هوما ؤسطراليا، نيوزيلاندا، فيدجي وپاپوا غينيا الجديدة. ليوما لمقر ديالها كاين فمدينة أوكلاند، وكايترأسو لڤانواتي لامبرت مالطوك من أبريل 2018.

 لبلدان اللي أعضاء فيها 
   لبلاد   تأسس  لعضوية  ولّا عضو ديال لفيفا  ولّا عضو  ديال OFC    عضو ديال اللجنة لأولمپية ASA  1984 كاملة 1998 1998  COK  1971 كاملة 1994 1994  FIJ  1938 كاملة 1964 1966  KIR  1980 ماكاملاش  2007  NCL  1928 كاملة 2004 1999  NZL  1891 كاملة 1948 1966  PNG  1962 كاملة 1966 1966  SAM  1968 كاملة 1986 1986  SOL  1979 كاملة 1988 1988  TAH  1989 كاملة 1990 1990  TGA  1965 كاملة 1994 1994  TUV  1979 ماكاملاش  2006  VAN  1934 كاملة 1988 1988 

 الناس اللي ترأسو لكونفيديرالية 
 الترتيب السمية خدا لپوسط خرج من لپوسط لبلاد 1 ويليام ووكلي 1966 1970  مؤقات جاك كاوي 1970 1972  مؤقات ڤيك تيوتين 1972 1972  2 جاك كاوي 1972 1978  3 آرتر جورج 1978 1982  4 تشارلي ديمپسي 1982 2000  مؤقات جوني تينسلي لولو 2000 2003  مؤقات طوتولو روبوك 2003 2004  5 رينالد تيماري 2004 2010   مؤقات دايڤيد تشانݣ 2010 2011  6 2011  2018 مؤقات لامبرت مالطوك 2018 2019  7 2019 Current

 لپالماريس ديال لمونتخابات 
 كاس لعالم د الرجال 
لعاماللي تأهللجولةالترتيب1930  (13)مادخلات حتى شي فرقة من أوقيانوسيا1934  (16)1938  (15)1950  (13)1954  (16)1958  (16)1962  (16)1966  (16)ماتأهلات حتى فرقة من OFC 1970  (16)1974  (16)سطاج لمجموعات143012051978  (16)ماتأهلات حتى فرقة من OFC 1982  (24)سطاج لمجموعات2330032121986  (24)ماتأهلات حتى فرقة من OFC 1990  (24)1994  (24)1998  (32)2002   (32)2006  (32)دور 16164112562010  (32)سطاج لمجموعات223030222014  (32)ماتأهلات حتى فرقة من OFC 2018  (32)2022  (32)حتى يبان2026    (48) لمجموع (2 دلفراقي) 4/23 دور 16 13 1 5 7 9 25

 كاس لعالم د لعيالات 
 لفرقة1991(12)1995(12)1999(16)2003(16)2007(16)2011(16)2015(24)2019(24)2023(32) لعوام    GS  GS  GS ولّا معا AFC  3   GS     GS  GS  GS  GS  تكاليفا 6 لمجموع (2 دلفراقي)  1  1  1  1  1  1  1  1  0+1 9

 مصادر 


تصنيف:منضامات دولية د كورة
تصنيف:مقالات فيها مصدر و 3000 بايت
ؤطو فون بيسمارك

ؤطو فون بيسمارك (بلألمانية: Otto von Bismarck) (تولد ف 1 أبريل 1815 ف شونهاوزن - مات ف 30 يوليوز 1898 ف فريدريشسروه) كان سياسي و ديبلوماسي و كتاتبي ألماني، معروف باللي هو اللي وحّد ألمانيا من بزاف د لإمارات مفارقة ل بلاد وحدة صحيحة و كبيرة.

فون بيسمارك كان هو رئيس لووزارا د لمملكة د پروسيا من 1862 تال 1890، كان من لمؤسسين د لإمبراطورية د ألمانيا ف 1871 من مورا بزاف د لحروب مع الدانمارك و لوطريش و فرانسا، و كان أول مستشار ديالها.

مات بيسمارك نهار 30 يوليوز، و تبنا ليه ضريح باقي تيزوروه الناس تال دابا.
 مصادر 


تصنيف:السياسة د ألمانيا
تصنيف:تاريخ د ألمانيا
تصنيف:بيوغرافيا د رجال
تصنيف:زيادة 1815
تصنيف:وفيات 1898
محمد مهدي بنسعيد

محمد مهدي بنسعيد، تولد ف 26 أكتوبر 1984 ف رّباط، هو سياسي مغريبي.

 حياتو 
تولد بنسعيد ف 1984 ف رّباط من بو أصلو من سلا، سمير بنسعيد، ؤ مّو سميرة لكيناني أصلها من دار لبيضا. واليديه كانو بجوجهوم داخلين ف سّياسة ؤ لجمعيات، بضبط ف لحركة لماركسية د إلى لأمام ؤ لجمعية لمغريبية د حقوق لإنسان.

ف لخر د تمانينات، خدا بّاه لجوء سياسي ف فرانصا ؤ عاش معاه تما ربع سنين قبل ما يرجعو ل لمغريب ف 1999. ف ديك لوقيتة، خدا بنسعيد لجينسية لفرانصاوية.

خدا بنسعيد ف 2014 ماسطر ف حكامة لعلاقات دولية من معهد ديراسات سياسية د تولوز.

ملي كان كيقرا ف تولوز، أسس ف 2008 معا جوج دراري خرين رابطة شّباب دّيمقراطيين لمغاربا. هاد لجمعية كانت دارت ف 2010 ف دّاخلة أكبر راية د لمغريب، شي لي خلاها دخل ف روكور ݣينيس د أكبر ضراپو ف لعالام.

ف 2015، ختارتو لمجلة د جون أفريك من 20 د ناس لي "غادي يديرو لمغريب د غدا".

 لكاريير ديالو 
 ف سياسة 
يسار|تصغير|بنسعيد كيسني تيفاقية د ديپلوماسية تقافية ؤ رياضية معا لوزارا د إسرائيل، لبحرين ؤ لإمارات ف 2022.
ف 2008، دخل معا لحركة د ݣاع ديموقراطيين لي "كاتدافع علا لخيار ديموقراطي ف لمغريب ؤ تجاوب تحديات د تنمية" ؤ لي كان فيها ناس بحال فؤاد عالي لهمة، عزيز أخنوش، مصطفى لباكوري ؤ محمد شيخ بيدالله. هاد لجمعية ولات ف فبراير 2009 حيزب لأصالة ؤ لمعاصرة، ؤ ولا بنسعيد عضو فيه.

ف أبريل 2020، دخل بنسعيد ل لمكتب سياسي ديال حيزب لأصالة ؤ لمعاصرة.

ف نتيخابات تشريعية لمغريبية د 2021 رشح لحيزب بنسعيد ف دايرة د رباط لمحيط، لي ترشح فيها حتا سعد دين لعتماني ؤ نبيل بنعبدالله. ف لخر تكلاصا تاني ب كتر من سبعالاف صوت ؤ ربح بلاصة ف لبرلامان.

تعين ف 7 أكتوبر 2021 وزير شباب، تقافة ؤ تواصل ف حوكومة أخنوش.

 ف رياضة 
كان بنسعيد رايس د لفرقة نجوم سلا د لكورة. ف يوليوز 2017 تنتاخب رايس د لفرقة د تيحاد يعقوب لمنصور لي كانت كاتلعب ف لقيسم تاني هواة. ف 2021 طلعات لفرقة ل قيسم لول هواة.

 ف تبزنيس 
ف 2014، أسس معا لمخرج يوسف بريطل ؤ لمنتج عتمان بنزاكور شاريكة د ؤنطوراج پروديكسيون لي متخصصة ف لينتاج سينيماطوݣرافي.

ف 2019، عاون بنسعيد ف لحلان د شاريكة د نيو موطورز، لي متخصصة ف صنيع د پياسات د طوموبيلات.

 مصادر 

تصنيف:زيادة 1984
تصنيف:وزير مغريبي
تصنيف:ناس قراو ف ليسي ديكارط
تصنيف:فرانساويين من أصل مغريبي
تصنيف:ناس حيين
تصنيف:بيوغرافيا د رجال
تصنيف:مقالات فيها مصدر و 3000 بايت
تصنيف:ناس تزادو ف الرباط
تصنيف:سياسي مغريبي
تيصالات لمغريب

تّيصالات لمغريب (بلعربية: اتصالات المغرب، بلفرانساوية:Maroc Telecom)، و لمعروفة تا بسميت "اتصالات"، هي شركة مغريبية ديال لإتصالات تأسسات ف 1998. كانت الشركة ف اللول تابعة للدولة، و لكن ف 2001 بدات تاتباع للخواص، و ولاّ طرف منها تابع للشركة لفرانساوية ڤيڤيندي. ف 2014، باعت ڤيڤيندي حقها للشركة د اتصالات لإماراتية. دابا 53% من اتصالات لمغريب تابعة لإتصالات لإماراتية، 22% للدولة د لمغريب، و التباقي مفرق على بزاف د الناس والشركات.

تّيصالات لمغريب هي أقدم شركة ديال لإتصالات ف لمغريب، و خدامة ف بزاف د لحوايج بحال التيليفون ديال الدار، الريزو د لبورطابل، لانتيرنيت، لكابلات، و آي پي تي ڤي. لمدير ديال الشركة من نهار بدات هو عبد السلام أحيزون. تّيصالات كاينة ف 11 لبلاد ف إفريقيا، و عندها شركات تابعة ليها تمّا. من لبلدان اللي خدامة فيها كاين موريطانيا و بوركينا فاصو وللݣابون و مالي.

 مصادر 

تصنيف:شركات د لمغريب
تصنيف:طيكنولوجيا ف لمغريب
صندوق لعجب

صندوق لعجب ولا لابواط أ ميرڤيي (ب لفرانصاوية: La Boîte à merveilles) هي رواية ؤطوبيوݣرافية د لكاتب لمغريبي احمد صفريوي تكتبات ف 1952 و تنشرات ف 1954. هاد لقصة عندها طبيعة إتنوݣرافية، ؤ كانت كاتعتابر هاد رواية لمدة طويلة بلي هي أول رواية مغريبية مكتوبة ب لفرانصاوية ف لوقيتة د لحماية لفرانساوية على لمغريب قبل ما عاود بانت رواية د موزاييك طيرني (جليج مشوه) لي كتبها عبد لقادر شاط و تنشرات ف 1932.

 لموضوع 
ف هاد لؤطوبيوكرافي لي كاتعاود علا لمغريب تقليدي، ف لوقيتة د لحيماية، لكتاتبي (لي ف نفس لوقت هو راوي د لقصة)، سيدي محمد، دري صغير ف عمرو 6 سنين كيهضر علا طفولة ديالو لي دوز ف لمدينة لقديمة ديال فاس، كيوصف لمحيط ديالو ب ݣاع تفاصيل لممكنة بلاما يحرفها.

لعنوان "صندوق لعجب" كيشير لواحد صندوق فين كان سيدي محمد كيخزن شي حوايج ديالو فيه، بحال لكواري د لبي ؤ لورد منشف.

 شخصيات 
 سيدي محمد: هو راوي د لقصة، دري صغير ف عمرو ست سنين عايش معا واليديه ف ليطاج تاني د دار شّوافة.
 لالة زوبيدة: مت سيدي محمد.
 سيدي عبدسلام: بات سيدي محمد، كيخدم نساج د صوفة.
 لالة كنزة: شوافة ؤ عمة سيدي محمد، ساكنة ف سفلي د دار شوافة.
 دريس لعواد: راجل رحمة ؤ بات لبنت صغيرة زينب (سبع سنين)، كيخدم ف صنيع د لمحرات، ؤ ساكنين ف ليطاج لول د دار شّوافة.
 فاطمة لبزيوية ؤ راجلها علال خدام جارديني، هوما جيران د لفاميلة د سيدي محمد ف ليطاج تاني د دار شّوافة.
 لالة عيشة: جارة لقديمة د لالة زوبيدة.
 لفقي: راجل ب لحية كيخرج ف لحلمات د سيدي محمد.

 لملخص 
حمد صفريوي، ولا سيدي محمد، كيعاود علا صغر ديالو ف لمدينة لقديمة د فاس، كيجبد فيها ليام لي دوز ف لمسيد، دكريات ديالو ف لحمام، توجاد ل عاشورا، ؤ رتيباط ديالو ب صندوقو د لعجب. لقصة د هاد ريواية كتشهد علا لعيشة لحقيقية د ناس لي ضايرين ب سيدي محمد، لي عندو ست سنين ؤ حشومي ؤ كيحلم بزاف، ؤ حتا فاميلتو ؤ جيرانهم، لعادات ؤ لمشاكل ديالهم.

لعيشة لعادية ديال هاد دري تخربقات بسباب لغيبة لي ماكانش كيتنساها د باه لي خرج من لمدينة باش يخدم مورما خسر ݣاع راسمالو. ف هاد لريواية كيوصف حمد الصفريوي تحنسيرة ؤ لوحدة ديالو من مورا هادشي ؤ ليام لكحلا لي دوز معا مو ف زيارة د لقبور ؤ سادات حتا يرجع باه. صندوق لعجب، وسط من ݣاع داكشي لي طاري، كان كيشكل راحة ل دري ؤ كانت فرصة ليه باش ينسا ݣاع داكشي لي واقع ؤ يتهدن ؤ يبدا يحلم بعيد.

 مصادر 

 لمزاود 
 ڤيرسيون پي دي إف د لكتاب

تصنيف:رواية مغريبية
تصنيف:پاجات كاتخدم خاصية ديال P1417
تصنيف:كتاب مكتوب ب لفرانساوية
تصنيف:كتاب د 1954
تصنيف:مقالات فيها مصدر و 3000 بايت
لمكتب الشريف د لفوسفاط

لمكتب الشريف د لفوسفاط (بلعربية: المكتب الشريف للفوسفاط، بلفرانساوية: Office Chérifien des Phosphates)، و لمعروف تا بسميت لوصيپّي (OCP)، هو شركة مغريبية تاتخرّج و تاتنتج و تاتبيع لفوسفاط و لمشتقات ديالو. لوصيپّي هي أول مصدّر ديال لفوسفاط و لحمض لفسفوري و لغبار اللي جاي من لفوسفاط ف لعالم، و هي أكبر شركة ف لمغريب.

تأسس لمكتب الشريف د لفوسفاط نهار 7 غشت 1920 من عند لفرانساويين ملّي كانو مستعمرين لمغريب، و كانو تيدّيو لفوسفاط من خريبݣة ل لمرسا د الدارلبيضا باش يصدّروه للعالم كامل. من بعد، زادت لوصيپّي خدمات ف بلايص خرا ف لبلاد بحال ليوسفية و بنݣرير و آسفي و بوݣراع و الجرف الصفر. ف 2018، حلات لوصيپّي جامعة ف بنݣرير سمّاتها جامعة محمد السادس پوليطيكنيك.

 مصادر 

تصنيف:شركات د لمغريب
جبل إيغود

جبل إيغود ؤلا أدرار ن إيغود هوّا موقع أتاري جا ف لجماعة د إيغود، تقريبا علا بعد شي 50 كيلوميطر من مدينت أسفي ف لمغريب، كينتامي ل لفترة ديال لقبلتاريخ ؤ ب تّحديد لعصر لپاليوليتي. ف هاد لموضع تّلقات أقدم مستحاتة ف لعالم ديال رّاجل د إيغود لي عاش هادي علاين 300.000 عام ؤ كينتامي ل لهوموساپيان. هاد لكتيشاف لي تدار ف 2017 كان عندو وقع كبير ف لمجال ديال لپاليونطولوجيا حيت كيأكد بلي تّطور د بنادم ماطراش ف موضع واحد ف إفريقيا، ؤ ب تّحديد ف شرق إفريقيا كيما كانو لعولاما كيعتاقدو قبل، مي ف بزاف د لمناطق ؤلا ف إفريقيا كلها.
 مصادر 

تصنيف:موقع أتاري ف لمغريب
تصنيف:لقبلتاريخ د لمغريب
جامع سنة (دارلبيضا)

جامع سنة هو جامع كاين ف مدينة دارلبيضا بناه لموهنديس لفرانصاوي جون فرونسوا زيڤاكو ف 1966 ولا إميل دوهون ف 1968 ب ستيل حداتي، ؤ فيه حتا شي شكالات د لهنداسة لقاصحة بحال تخدام د لبيطون لخام. جا جامع ف تقاطع بين شاريع 2 مارس ؤ شاريع موديبو كيطا.

هاد جامع مأنسپيري من لكنيسة د لقديس فرانسيس أسيزي د پاپولها ف لبريزيل لي بناها لموهنديس لبرازيلي ؤسكار نييميير ف 1943.

ف نونبر 2021، خرجو تقارير بلي لجماعة د دارلبيضا بدات كاتهدم طرف من جامع بلاما تعلن علاش. ردات عليها موراها ويزارة لأوقاف ؤ شؤون لإسلامية بلي غير كيصلحو سقف ديال لقاعة د صلا ديال لعيالات.

 مصادر 

تصنيف:جامع ف لمغريب
تصنيف:معلمة ف جهة كازا سطات
تصنيف:مقالات فيها مصدر و 3000 بايت
تعلام ماكيني

تّعلام لماكيني (ب نّݣليزية machine learning ب ختيصار ML) هوّا مجال ديال لأنفورماتيك كيهتم ب دّراسة ؤ تّطوير ديال ألݣوريتمات لي كيقدرو يطورو راسهوم ب شكل ؤطوماتيكي ب ستيعمال دّاطا، ؤ كاتّعتابر طرف من لمجال ديال دّكاء صّطيناعي. لالݣوريتمات ديال تّعلام لماكيني كيبنيو موضيل علا سّاس ديال عينات ديال دّاطا، لي كاتسمى داطا ديال تّدريب، باش تدير توقعات ؤلا قرارات بلا ماتكون مپروݣرامية عليها. تّعلام لماكيني عندو بزاف د تّطبيقات فمجالات بحال طّب، لفيلتراج ديال لإيميلات، قشعان لهضرة، ؤ شّوفان لكومپيوتري، لي ماشي ساهل ؤلا مستحيل باش يتقادّو ألݣوريتمات معتادين يحققو لعطاشات ديالهوم.

 مصادر 


تصنيف:طيكنولوجيا
تصنيف:أنفورماتيك
تصنيف:تعلام
تصنيف:مقالات ب عناوين فيها نيولوجيزم
ؤبصيرڤاطوار د رباط

لوبصيرڤاطوار د رباط هوّا ؤبصيرڤاطوار (مرصد فلكي) كاين ف رباط، تحل ف 5 مارس 1999 علا علو واصل ل 400 ميترو حدا سد سيدي محمد بن عبدالله. هاد لمرصد كيصلاح باش يعلم دراري ؤ شباب صيونص ؤ تكنولوجيات لي مرتابطة ب لفضاء.

ف لوبصيرڤاطوار د رباط كاين طّيليسكوپ د نيوتن فيه مراية ب قطر 510 ميليمتر كانت وهباتو سفارة د فرانصا ف لمغريب. هاد طيليسكوپ خسر ف 2001، ؤصلحاتو لجمعية ݣروڤ ؤف هوپ لي كيرأسها كمال لودغيري ف 2009.

 مصادر 

تصنيف:الرباط
تصنيف:ؤبصيرڤاطوار ف لمغريب
محمد الخضيري

محمد الخضيري (مزيود ف 1986) هوّا كاتب ؤ صحافي ؤ موطرجيم مغريبي. كان خدا دّيپلوم ديالو من لمعهد لعالي د لإعلام ؤ تّيصال، ؤ عندو عاداد د لمؤلفات منهوم رواية ب دّاريجة ب عنوان لحي ولاف، ؤ طرجامة ديال رواية د أحمد البوعناني  (سّبيطار) ل لعربية ب عنوان المستشفى. كان خدم معا نيشان ؤ جورنال لبناني الأخبار، ؤ ترشح ل جايزة لأطلس لكبير ف 2016.

لخاضيري كان مجوج حتا ماتت مراتو ف 2013، ؤ عندو بنت.

 لأعمال ديالو 
 رواية: 
 ديوان شيعري: 
 موساهمة معا بزاف د لكتاب ف 
 علا لأدب لعربي: 

 طرجامات 




 مصادر 

تصنيف:ناس حيين
تصنيف:كتاتبيا مغاربا د لقرن 21
تصنيف:زيادة 1986
تصنيف:مقالات فيها مصدر و 3000 بايت
لحرية (جورنال مغريبي)

لحرية (ب لحروف لعبرية אלחוררייא⁩⁩، ب لحروف لّاتينية El Horria، ب لفرانساوية La Liberté) هوّا جورنال مغريبي كان كيصدر ف طانجا، مكتوب ب دّاريجة ليهودية ب حروف عبرية، ؤ ب لفرانساوية. لمؤسس ديالو هوّا سليمان بنحيون لي كان أيضا مول دار طّباعة لي كاتطبعو ؤ كاتوزعو. جّورنال بدا ف 18 يونيو 1915 ؤ خرجات نّمرة لّخرة ديالو ف 4 غشت 1922، شهورا بعدما ما مات لمؤسس ديالو، ب مجموع ديال 105 د نّماري. وخا رسمياً جّورنال كان سيماني، كان شي سيمانات ماكيخرجش بسباب صّعوبات لمادية لي كان كيعاني منها.

لڤيرسيونات لي ب دّاريجة ؤ ب لفرانساوية ديال جّورنال ماكانش فيهوم نفس لمحتوى. لڤيرسيون ب لفرانساوية كانت مركّزة علا لكميونيتي د ليهود ف طانجا، ؤ كانت پلاطفورم ل لموتقافين ليهود طّانجاويين، بينمّا لڤيرسيون ب دّاريجة ليهودية كانت موجّهة ف معلوماتها كتر ل ليهود لي كاينين ف مدون خرين ف لمغريب، ؤ فيها معلومات قلال علا ليهود د طانجا. هادشي يقدر مبدئيا يدل علا لجمهور ديال كلا ڤيرسيون، ولاكين ف لواقع ماكاينين حتا معلومات علا لبلايص فين كانت كاتّوزع ؤ كاتباع كلا وحدة فيهوم.

جّورنال د لحرية كان كيعتابر راسو مودافيع علا لحقوق ديال ليهود لمغاربا. ؤ كانو فيه خبار علا ليهود ف لعالام، ؤ معلومات علا سّياسة صّهيونية ؤ لأنشطة لي ضايرين ف فلسطين. ؤ كان كيدافع علا صّهيونية بلا مايقحم راسو ف نيقاشات عليها، ؤ عندو توجه مساند ل لفرانسيس، ؤ تلقا حتا بعض دّعم لمادي من عندهوم. وخا داكشي لحالة لمادية ديال جّورنال بقات كاتكرف حتا تسد ف مرة ف 1922.

 مصادر 

 لمزاود 
 جميع نّماري ديال جّورنال

تصنيف:جورنال ب داريجة ليهودية
تصنيف:طانجا
تصنيف:لقرن 20 ف لمغريب
تصنيف:مقالات فيها مصدر و 3000 بايت
تصنيف:ليهودية ف لمغريب
طرد د لمغاربة من لجزاير

ف 18 دجنبر 1975، ف نهار لوّل د لعيد لكبير، أمر رايس لجزايري هواري بومديان باش يجريو علا ݣاع لمغاربة من لجزاير، شي لي خلا يتطرد 350 ألف مغريبي. هاد طرد جا كا جواب علا لمسيرة لخضرا لي تدارت ف صحرا.

هاد طرد، لي كاتسميه لحوكومة لجزايرية ب سمية-لكود "لمسيرة لكحلة"، كان تكلف بيه عبدلعزيز بوتفليقة لي كان ديك ساعة وزير د لخاريجية د لجزاير.

تقريبان 45 ألف فاميلة جراو عليها؛ نيسبة كبيرة منهم كانو عايشين ف لجزاير لكتر من عشر سنين. طرف كبير من هاد لمغاربة كانو عايشين عيشة مزيانة قبل مايجريو عليهم. بزاف د لفاميلات تفرقو؛ لمغاربة لي تجوجو ب جزايرين ماجراوش عليهم ولاكين ناس من فاميلاتهم تطردو. بزاف د لمغاربة مازال ماعاودو تلاقاو ب فاميلاتهم حتال دابا.

من بين نّاس لي جراو عليهم، كانلقاو صّحافية قائمة بلعوشي.

 مصادر 

تصنيف:جزاير
تصنيف:لمغريب
تصنيف:1975
تصنيف:زريعة د لمغريب
تصنيف:مقالات فيها مصدر و 3000 بايت